CELEX: 52001PC0397
Language: da
Date: 2001-07-13
Title: Forslag til  Rådets afgørelse om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet

Avis juridique important

|

52001PC0397

Forslag til  Rådets afgørelse om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet  /* KOM/2001/0397 endelig udg. - ACC 2001/0151 */  

Forslag til  Rådets afgørelse om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet(forelagt af Kommissionen)BEGRUNDELSEEfter henstillinger fra Kommissionen har Rådet givet Kommissionen bemyndigelse til at forhandle om udkastet til De Forenede Nationers konvention om bekæmpelse af grænseoverskridende organiseret kriminalitet [1] og de tre tilhørende protokoller om bekæmpelse af menneskehandel, navnlig med kvinder og børn, menneskesmugling til vands, til lands og i luften [2] samt ulovlig fremstilling af og handel med skydevåben og ammunition [3], for så vidt angår de områder, der er omfattet af Fællesskabets kompetence. For den sidstnævnte protokols vedkommende drejede de bestemmelser, der er omfattet af Fællesskabets kompetence, sig om mærkning af skydevåben, opbevaring af oplysninger, import-, eksport- og forsendelsestilladelser, grænsekontrol, mæglervirksomhed og inaktivering af skydevåben.[1]  Afgørelse af 2. maj 2000.[2]  Afgørelse af 14. februar 2000.[3]  Afgørelse af 31. januar 2000.I Rådets forhandlingsdirektiver til Kommissionen var forberedelsen af Fællesskabets tiltrædelse af konventionen og dens protokoller tillagt stor vægt på baggrund af Fællesskabets kompetence vedrørende nogle bestemmelser i disse instrumenter.Kommissionen har forhandlet sig frem til udkast til konvention og protokoller, som en regional organisation til økonomisk integration, som f.eks. Det Europæiske Fællesskab, kan tilslutte sig.Konventionen og de to protokoller blev fremlagt til undertegnelse på en konference i Palermo den 12.-15. december 2000. De blev undertegnet af Den Europæiske Unions 15 medlemsstater og Fællesskabet.Hvad angår protokollen om skydevåben, blev udkastet hertil færdigbehandlet på det 12. møde, der blev afholdt i Wien fra den 26. februar til den 2. marts 2001 i det ad hoc-udvalg, der havde til opgave at udarbejde disse instrumenter om bekæmpelse af organiseret kriminalitet, og udkastet blev vedtaget på De Forenede Nationers generalforsamling den 31. maj 2001. Protokollen vil kunne undertegnes af stater og regionale organisationer til økonomisk integration fra den 30. dag efter vedtagelsen på De Forenede Nationers hovedsæde i New York.EU's medlemsstater har tilkendegivet, at de ønsker en hurtig vedtagelse af protokollen. Det er vigtigt, at Det Europæiske Fællesskab, der har kompetence med hensyn til gennemførelsen af nogle af bestemmelserne i den, også får mulighed herfor. Rådets formand bør derfor udpege de personer, der skal have bemyndigelse til at undertegne protokollen på Det Europæiske Fællesskabs vegne.Det forslag til rådsafgørelse, som Kommissionen hermed fremsætter, indeholder en eneste artikel, der giver Rådets formand bemyndigelse til at udpege de personer, der på Det Europæiske Fællesskabs vegne skal undertegne De Forenede Nationers protokol om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet.Af de ovennævnte grunde foreslår Kommissionen Rådet at vedtage vedlagte afgørelse.2001/0151 (ACC)Forslag til Rådets afgørelse om undertegnelse på Det Europæiske Fællesskabs vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitetRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 95 og artikel 133, sammenholdt med artikel 300, stk. 2, første afsnit,under henvisning til Kommissionens forslag, ogud fra følgende betragtninger:(1) Kommissionen har på Fællesskabets vegne forhandlet sig frem til protokollen, der er omfattet af Fællesskabets kompetence, efter at have fået bemyndigelse hertil af Rådet.(2) Rådet har ligeledes bemyndiget Kommissionen til at forhandle om Fællesskabets tiltrædelse af denne internationale aftale.(3) Forhandlingerne er nu afsluttet, og det instrument, man har forhandlet sig frem til, vil blive lagt frem til undertegnelse af medlemsstaterne og af regionale organisationer til økonomisk integration med kompetence hertil.(4) Medlemsstaterne har givet udtryk for, at de vil undertegne dette instrument, så snart det er muligt, og det er vigtigt, at Det Europæiske Fællesskab også får denne mulighed.TRUFFET FØLGENDE AFGØRELSE:Eneste artikel1. Rådets formand bemyndiges til at udpege personer, der på Det Europæiske Fællesskabs vegne kan undertegne protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet.2. Teksten til protokollen er vedlagt denne afgørelse.Udfærdiget i Bruxelles, denPå Rådets vegneFormand